KLASA:406-09/18-01/5

URBROJ:2137-54-01-18-1

Križevci, 14. 9. 2018.

 Na temelju Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija („Službeni glasnik“ Koprivničko-križevačke županije broj 6/16, 13/16 i 19/17 ) i Odluke školskog odbora Gimnazije Ivana Zakmardija Dijankovečkoga Križevci, Gimnazija Ivana Zakmardija Dijankovečkoga Križevci zastupana po v.d. ravnatelja Suzani Knežević, prof., objavljuje:

**Javni poziv**

**za najam školskog prostora**

Predmet javnog poziva je **najam školske sportske dvorane** koja se nalazi u sjedištu Škole.

1. Sportska dvorana iznajmljuje se na rok **od 1.10.2018. do 30.06.2019. g.**

Sportska dvorana se daje u najam za sportske aktivnosti i druge programe koji se u njoj mogu izvoditi.

Sportska dvorana se daje u najam **od ponedjeljka do petka u vremenu od 17:00 do 21:00 sat.**

**Subotom i nedjeljom dvorana se daje u najam prema potrebama sportskih klubova, odnosno kalendaru sportskih natjecanja pojedinog kluba.**

2. Cijena za najamninu jednog sata iznosi 180,00 kn. Pod jednim satom korištenja dvorane smatra se razdoblje od 60 minuta. Iznimno, od st.2. javnog poziva, cijena najma sportske dvorane, za sportske udruge koje su članice Zajednica sportskih udruga iznosi 100,00 kuna za jedan sat korištenja za seniore, a za mlađe dobne kategorije do 18 godina iznosi 50,00 kuna za sat korištenja.

3. Ponuda mora sadržavati:

1. Puni naziv korisnika, adresu, OIB, ime i prezime osobe za kontakt te telefonski broj ponuditelja
2. Željeni termin i broj sati korištenja. Raspored korištenja napravit će se u dogovoru korisnika i škole.
3. Ponude mogu dostaviti pravne i fizičke osobe.

4. Sportski klubovi u ponudi trebaju dostaviti temeljni akt o osnivanju kojim dokazuju svoj status sportskog kluba.

5. Sportske udruge koje su članice Zajednice sportskih udruga moraju dostaviti dokaz o članstvu u Zajednici te o dobnim kategorijama svojih članova za koje traže korištenje prostora dvorane.

6. Ponude se dostavljaju na adresu škole:

Gimnazija Ivana Zakmardija Dijankovečkoga Križevci

Milislava Demerca 8, 43260 Križevci

S naznakom „ ponuda za najam sportske dvorane“,

 u roku 8 dana od dana objave javnog poziva na internetskoj stranici i oglasnoj ploči Škole .

O rezultatu javnog poziva ponuditelji će biti obaviješteni.

Ponude s nepotpunom dokumentacijom te ponude koje ne odgovaraju uvjetima javnog poziva neće se razmatrati.

Škola zadržava pravo odbiti svaku ponudu bez obveze prema ponuditeljima.

Ovaj javni poziv objavit će se **17. 9. 2018.**

**v.d. Ravnatelja**

**Suzana Knežević, prof.**